Strande.
Ferie.
Virkelighedsflugt.
Alle siger: "Kom til Miami."
"Udforsk Miami."
Men hvad hvis jeg fortalte dig om den anden side?
CHRONO SKY INC. URVÆRKSTED
Du har måske hørt om stofferne,
men hvad med guldet?
Hvidvask.
Sexhandel.
Mord.
Kun på grund af det smukke metal...
Guld.
EN ORIGINAL DOKUMENTARSERIE FRA NETFLIX
Guld.
Det er overalt.
I alt.
Menneskets fascination og søgen efter guld er tidløs.
Men hvad er guld egentlig?
Og hvor kommer det fra?
Vil du virkelig vide det?
JUAN ORTEGA, TIDLIGERE SKAT- & TOLDKOMMISSÆR, COLOMBIA
Her har du Miamis internationale lufthavn.
To, tre fly kommer dagligt fra Latinamerika.
Fyldt med tonsvis af guld.
35 milliarder dollars i de sidste ti år.
Og ud af de døre,
sikkert omkring klokken ti om morgenen de fleste dage, kommer
alle lastbilerne med alt guldet til raffinaderierne.
Og det meste af guldet er blodguld,
der bliver udvundet ulovligt fra junglen i Peru eller Venezuela,
som påvirker miljøet enormt
og samfund, der er meget sårbare.
Men alle er ligeglade.
Så længe det flyder med penge,
fortsætter handlen.
Jeg var cheføkonom for byen Bogota,
og vi prøvede at bevise, at guld er blevet
et af hovedinstrumenterne i hvidvask
af narkohandlernes indtægter fra USA.
Vi begyndte med at se på hele guldforsyningskæden,
og strømmen af penge, der kom tilbage fra USA, var enorm.
Da vi indså, at vi havde en stor hvidvaskintrige ved hånden,
bad vi om hjælp fra de amerikanske styrelser.
Men det er svært at få USA med på den.
Og det var da, at Colombias justitsminister
nævner for mig, at nogle magtfulde kriminelle...
...bad om bidrag
til at få tre millioner for at organisere
et attentat mod mig.
De havde allerede dræbt nogle, der arbejdede for mig.
Så jeg har været her lige siden.
Nogle kan lide at fylde køleren og fange så mange fisk, de kan.
Jeg vil gerne finde den smarteste måde at fange de største fisk på,
selvom man kun fanger en.
I 2015 er jeg...
...34...
...35 år gammel.
Jeg var en nybegynder, der aldrig havde haft en stor sag.
Jeg var det, man kalder en babyadvokatassistent.
FRANK MADERAL ADVOKATASSISTENT 2012-2017
Mange agenturer, FBI, HSI, DEA i Peru,
har oplevet mistænkelig aktivitet, hvor store mængder guld
blev eksporteret til Miami.
Agenterne og jeg besluttede, at vi ville bygge en sag
ved at se på data.
Excel-regneark, der var titusinder af linjer lange.
Nogle gange tænkte jeg på,
om vi var skøre, og ville vi få gang i sagen?
Ville jeg have spildt to afgørende år af mit liv og den tid og tillid fra
mange agenter og agenturer?
Det kunne være skræmmende.
Vi begyndte at indse, at der går milliarder af dollars
i noget kriminelt, der foregår og berører alle og alt, der er involveret i guld.
Og intrigen spænder over halvdelen af kloden.
Så vi vidste, at guldsmugling skete
og hvidvask af guld, og vi kendte til omfanget af det.
Det, vi ikke vidste...
Hvordan skulle vi bevise det?
Hej. Jeg kører ind nu.
Historien begynder
med et simpelt narkosalg i Amerika.
- Hvad så? - Det er godt.
Der er stor appetit på stoffer.
Er du narkohandler og har en million dollars i kontanter,
har du et problem,
for USA er blevet ret gode til
at forhindre folk i at bruge beskidte penge.
Narkobranchen har ændret sig fra Pablo Escobars tid,
hvor narkohandlerne var de berygtede medlemmer af branchen.
Det har udviklet sig.
Nu er hvidvaskerne nok dem, der tjener det meste af pengene.
Forestil dig, du har masser af femdollarsedler, tiere og tyvere i USA
af kokain, der er solgt på gaderne i Miami og New York.
Så har du et stort problem.
Du har kontanter i USA fra alle de stoffer, der er solgt.
Og du skal bringe pengene tilbage til Latinamerika
for at fortsætte produktionen af den morderiske narkohandel.
Det her er Latinamerika.
Kokain startede med at blive
afsendt af smuglere til Mexico,
hvor det distribueredes af flere smuglere
til forskellige punkter i USA.
Forhandlere på gadeniveau sælger kokainen. Pengemænd henter kontanterne.
Kontanterne bliver så konsolideret,
f.eks. 100 millioner dollars i Miami i kontanter.
Det er frugterne af narkohandlen,
men de kan ikke bruge dem.
Man køber ikke en yacht eller et privatfly med kontanter.
De skal ind på en bankkonto.
Problemet er, at hvis man går direkte
i banken, vil banken ikke tage pengene,
men de vil sandsynligvis også anmelde en til FBI eller DEA.
Så man skal have en måde at forvandle de $100 milliarder
til noget legitimt, man kan bruge.
Det første skridt er at få smuglere til at bringe kontanterne til Peru,
og de køber ulovligt guld til 100 millioner dollars.
Så har de en kasse med ulovligt udvundet guld.
Når de har dette guld, åbner de
en facadeorganisation i Peru.
De finder bare på et navn, så lad os kalde den
Verdensguldhandel.
Nu ejer Verdensguldhandel
100 millioner dollars
guld købt med narkopenge.
De ringer til et amerikansk raffinaderi
i Miami.
Raffinaderiet køber guld fra Peru.
De vil bare købe guld.
De skal have store mængder guld. Sådan tjener de penge.
De spørger Verdensguldhandel, hvor de fik guldet fra.
Og dem, der driver facadefirmaet, siger: "Vi gravede det op af jorden,"
og raffinaderiet stiller ikke flere spørgsmål.
Nu leveres det 100 millioner-dollars guld til det amerikanske raffinaderi,
og raffinaderiet betaler for det 100 millioner-dollars guld
med en overførsel på 100 millioner dollars til en bank.
Narkohandleren tog sine 100 millioner i kontanter
og er endt med 100 millioner dollars i banken.
Banken stiller ingen spørgsmål, for de siger, det kom
fra salg af guld, der blev udvundet i Peru.
Kokain. Kontanter.
Guld.
Bank.
Hvidvaskede penge.
Det er ulovlig hvidvaskning.
Velkommen til mit hjem, Peru.
Jeg har hørt, at to tredjedele af mit land
er dækket af regnskoven i Amazonas.
I tusindvis af år er guldet flydt ned fra Andesbjergene.
Og så finder de det i flodlejerne.
Man siger, at Peru har mest guld i hele Sydamerika.
Jeg tror, det er derfor, at mange kommer her nu.
For guldet.
MANUEL CALLOQUISPE LOKAL GRAVERJOURNALIST
Det er ikke enkelt.
Næsten en fjerdedel af Perus befolkning lever i reel fattigdom.
Der er nok guld i Peru til at stoppe dette og udvikle hele vores land,
men peruanere ser aldrig pengene.
La Pampa-regionen er som ingenmandsland.
Det er hjertet i Perus ulovlige minedrift.
Manuel er den eneste journalist i Perus Amazonas regnskov,
der efterforsker ulovlig minedrift. Han deler sine fund hver aften på lokalt tv.
Jeg vender tilbage for at filme minearbejderne og -ejerne.
Nogle vil nok ikke være glade for, at jeg kommer.
Ud med dig!
Hvorfor bliver du ved med at komme? Skrid med dig!
Hvorfor bliver du ved med at komme?
Væk!
De tror, min rapportering vil fjerne deres job.
Men de forstår ikke, at min intention er at hjælpe dem med at få et bedre liv.
Narkokartellerne og mafiaen kontrollerer mange dele af regionen.
Altså, hvem, der kommer ind og ud af området.
Hvis du ikke betaler dem, vil de skade dig.
La Pampa er i udkanten af nationalreservatet,
hvor guldminedrift er forbudt.
Det guld, folk udvinder her, er ulovligt.
Det kan ikke markedsføres. Landets love forbyder dette guld i at blive solgt.
Alligevel kom der tusindvis af folk fra Andesbjergene på jagt efter bedre chancer.
Og så fulgte barerne, prostitutionen og organiseret kriminalitet.
Nogle steder driver narkokarteller og kriminelle grupper minerne.
Andre steder afpresser de uafhængige minearbejdere.
Fra og med 2017
kom der information om folk, der forsvandt fra La Pampa.
Nu viser vi de optagelser, vi kunne få, da vi gik ind i La Pampa,
hvor man ikke må filme. Det må ingen.
Det er et meget kompliceret sted med intenst minearbejde.
Hver måned genererer dette farlige arbejde hundredvis af millioner i guldsalg
for kriminelle organisationer, der bruger guldet til at hvidvaske sorte narkopenge.
Vi er nået til slutningen af programmet.
Jeg er Manuel Calloquispe. Det her er Landsbyens ansigt.
Vi ses på mandag. Farvel!
Kilometervis af regnskov skæres ned,
mens minearbejderne leder efter guld.
Hver uge når de dybere ind i Amazonas efter mere frugtbar jord.
Minearbejderne arbejder hårdt for at sigte mudderet
og finde guldet.
Vent.
De skovler mudderet op og hælder det i maskinen.
De små guldstykker gemmer sig i tæppet.
Kviksølvet virker som en magnet, der kun absorberer guldet,
indtil alle guldpartiklerne sidder sammen.
Så når man gør det sådan, er det nemmere at få guldet ud.
Kviksølv skader ens syn, hukommelse og organer.
Er du ikke bekymretfor eksponering for kviksølv i processen?
Kviksølv kan dræbe en i det lange løb.
Så vi er lidt udsatte.
Endnu mere, når vi ikke tager de rette forholdsregler
for at beskytte os.
Mange siger: "Du tjener godt ved at arbejde med guld."
Det er ikke sandt.
Dagligt er det 15 til 18 dollars.
Sandheden er, at det ikke er så meget.
JUAN CARLOS V., ULOVLIG MINESJAKFORMAND MADRE DE DIOS, PERU
Det er svært at få papirer på en mine.
Vi kan ikke få det.
Som ubetydelige minearbejdere kan vi ikke opfylde kravene.
Staten beder om et stort antal krav.
Man skal samle jorden igen med maskiner. Man skal genplante skov på området.
Det er umuligt.
Arbejderne er herfra,
så de arbejder for at forsørge deres familier og overleve.
Det er derfor, man arbejder.
Det er svært og risikabelt.
Der er meget korruption.
Organiserede kriminelle beder om skat.
Man skal betale skatten for at arbejde videre,
så man kan fortsætte i fred. Ellers...
...truer de ikke bare en. De dræber en.
"TOMAS" SIKKERHEDSVAGT, GULDTRANSPORTEKSPERT
Jeg har arbejdet omkring fem år med overførslen af guld
fra næsten alle ulovlige miner i Peru.
Næsten hele Peru er fuld af guld.
Et gram koster 39 dollars.
Når vi taler om et kilo, er det et meget stort beløb.
Guld kan generere penge og mange problemer.
1 MINEARBEJDERS TOTALE GULDUDVINDING PÅ EN MÅNED 1,757 G - $74,185
MINEARBEJDERES MÅNDSLØN $400
Når man transporterer guldet,
vil folk slå hinanden ihjel.
Og jeg ved, at jeg på et tidspunkt må stoppe.
Men...
...min familie er afhængige af det.
Det er op til mig at sørge for min familie.
Hvor meget betaler du for et gram?
190.
Vi kører guldet i chassiset.
Eller i hornet.
Det er meget farligt.
Folk, der kommer for at standse os, vil dræbe os.
"LOIRA", SEXARBEJDER LA PAMPA GULDMINE
Der er masser af prostitution.
Nogle gange angriber de en. Stikker en med en kniv.
Jeg kom her, fordi jeg ville prøve lykken ligesom alle andre.
For min søn.
For at give ham en bedre fremtid.
Men man kan ikke flygte.
Fordi de vil dræbe en og skaffe sig af med en.
For at komme til USA, eller hvor man ellers køber peruviansk guld,
skal man gennem mange ting.
Det går gennem mange dødsfald.
Mange ofre fra mennesker, der ligger i dette guld,
så guldet kan tages til et andet land,
uden folk ved, hvor risikabelt det var at sende.
Alle er bange.
Jeg er klar.
Tre, to, en, nu!
Hej, godaften. Jeg er Manuel Calloquispe,
og her er Landsbyens ansigt.
Minearbejderne fra La Pampa står over for mange typer trusler,
og sikkerhedsfolk kan styre minearbejderne med vold.
For nylig forsvandt John Anderson Garcia Mamani i La Pampa.
Han blev forvekslet med en stikker, og de dræbte ham.
Fem massegrave er fundet i La Pampa-området.
SIKKERHEDSMINISTERIET EFTERFORSKNINGER
TILSYNSFØRENDE AGENT
Hvilken? Den der? Okay.
I 2007 gav flytningen af guld bare ingen mening.
Folk dukkede frem ud af det blå. Passagerer kom til lufthavnen med guld.
Ingen mærkbar grund til, at de havde en taske med guld.
Teorien var, at det var narkorelateret, for hvad skaber så meget overskud?
Vi bemærkede en del usædvanlig importaktivitet i Miami, Florida.
Mange faresignaler.
Vi kunne se narkoelementet sydpå.
Der var mellemmændene, forhandlerne,
helt op til kunderepræsentanterne og raffinaderierne.
Da forstod vi, raffinaderierne var involverede.
Vi begyndte at få flere efterforskningsledetråde
fra politiet til guldindustrien.
På et tidspunkt fortæller en fortrolig kilde os, at guld var blevet
en yndlingsmetode
for store narkosmuglere til at hvidvaske deres penge,
og så begyndte vi at se grundigt på toldoptegnelserne
og den måde milliarder af dollars i eksport så ud til at bevæge sig
fra et land i Latinamerika til et andet år efter år som svar
på de landes indsats for at stoppe ulovlig guldminedrift.
Og da mængden af guld, der eksporteres, kan tilskrives
den mistænkelige aktivitet, var ikke en lille del.
I nogle lande var det næsten hele landets eksport.
Milliarder af dollars.
Vi kiggede på den største eksport.
Pludselig blev guld den største kilde til udenlandsk valuta for Colombia.
Ikke kaffe, som det altid har været, heller ikke olie.
Det var guld, og når jeg ser på dataet, voksede det fra 12 ton til 70 ton om året.
Da vi gik videre med efterforskningen,
håbede vi, at USA ville begynde at efterforske på deres side,
for alle, der prøver at lade verden vide,
hvad der egentlig sker, bliver myrdet.
Det blev ret tydeligt, at der er en stor
del af den branche, der er kriminel.
Inklusiv mange raffinaderier i industrien.
Vi besluttede at fokusere på NTR på grund af beviser,
der var let tilgængelige for os.
De store guldfirmaer i Miami
smelter de forskellige guldstykker sammen.
Varmen gør guldet perfekt og rent.
NTR var en af mange guldfirmaer
og raffinaderier i Miami, men...
Vi blev den største indenlandsk ejede
leverandør af guld, sølv, platin og palladium
i hele Amerika.
DOUGLAS RENAUDIN, FINANSLEDER LATINAMERIKA, NTR METALS, MIAMI
Og det havde Sydamerika forsynet os med.
Da vi kiggede på NTR,
så vi noget ret utroligt.
I 2012 eksporterede de for omkring
80 millioner dollars i guld fra Peru,
men i 2013
var det nummer sprunget op
til næsten en milliard.
Og vi spurgte os selv:
"Hvorfor?"
Lederen af NTR sagde:
"Tag derned og skaf hvert et gran guld
ud af Latinamerika som muligt."
Det var opgaven.
Og den blev opnået.
Det var den vildeste tur...
...jeg...
...har været på.
Vi var på jetflyet to gange om måneden,
Peru, Colombia, Bolivia, Ecuador, Chile,
hvor der end var guld.
Mit job var at få kunderne betalt så hurtigt som muligt.
Og i begyndelsen handlede det kun om Peru.
En enorm mængde guld fra Peru.
Det, der drev det,
var presset til at producere.
Historien om hvidvask af guld
gennem NTR begynder med Peter Ferrari.
Peter Ferrari var almindeligt kendt
som narkohandler og hvidvasker i Peru.
Denne mand, der danser til Stevie Wonders rytmer,
er Pedro David Perez Miranda
eller Peter Ferrari.
Peter Ferrari, manden, der vil være playboy,
det store samtaleemne.
Peter Ferrari var den mest åbenlyse og utroligt mistænkelige person.
Han havde med smuglet guld at gøre. Store mængder guld.
Hans guld var ulovligt udvundet. Han havde ingen papirer
og måtte bestikke tolden for at eksportere sit guld,
og han fandt i NTR's sælgere tre individer,
Juan Granda, Samer Barrage og Renato Rodriguez,
som var klar på og villige til at acceptere guld fra næsten enhver kilde.
Og det var...
...et perfekt match.
Var de andre på holdet klar over, at de havde med narkohandlere at gøre?
Ikke i begyndelsen.
Det ved jeg med sikkerhed.
Så de kendte ikke til højprofilerede kriminelle som Peter Ferrari?
Pengene, stofferne, alle skuffeselskaberne gav ikke bekymring?
Først tror jeg...
...at naiviteten var...
...høj.
Det tror jeg virkelig.
Men da det fortsatte, og som mængderne voksede, ja.
Selvfølgelig.
BANKHEMMELIGHEDSLOVEN
Der er en føderal lov, bankhemmelighedsloven. Det er en god lov,
og den skal stoppe hvidvask.
Forhandlere af ædelmetaller i henhold til bankhemmelighedsloven
skal ikke tage guld
uden at udsætte det for en antihvidvaskundersøgelse.
Vi kan se,
at frontfirmaer, tydeligvis frontfirmaer,
pumpede guld for 200 millioner op over flere måneder og forsvandt.
De samme ejere åbner et nyt firma og tjener endnu $100 millioner.
De samme ejere lader det firma fordufte og åbner et nyt og tjener $100 millioner.
Der er ingen legitim forretningsgrund til at gøre det.
Peter Ferraris skuffeselskaber var der kun et par måneder ad gangen og lukkede så?
Præcis.
Var du ikke mistænksom over at købe guld til titusindvis af millioner
fra et firma, der kun havde tre, fire måneders levetid?
- Nej, de... - Hvad svarede de?
De kom med
deres dokumentation
og sagde: "Vi mistede vores bankforhold til HSBC.
Vi måtte skifte navn."
Så hvad vi gjorde,
var at indordne os vores overensstemmelse.
De gennemgik det hele,
interviewede dem, og så blev det godkendt.
De afslog et ton.
- Men godkendte de endnu mere? - Ja.
Det, de gjorde, var at spørge guldleverandørerne i Latinamerika:
"Er du hvidvasker?" Og de svarede nej.
Og så annoterede de det i deres sag
og sagde, at de havde gjort arbejdet.
Den slags latterlige
juksdokument hjalp os ikke alene med at bygge sagen
imod NTR-sælgerne for hvidvask,
men også mod NTR og moderselskabet Elemetal
for manglende overholdelse af kravene til antihvidvask.
I årevis brugte de vores eget papirarbejde mod os til at legitimere processen,
så vi besluttede at kigge dybere ned i systemet
for at bringe varer ind i landet.
Måden de fortolder, bruger papirarbejdet, ser de ud til at gøre, hvad de skal,
for når man er handelsbaseret hvidvasker, gemmer man sig i dagslyset.
Og den graf er fra toldvæsenets data
og viser mængden af guld,
som NTR importerede fra Peru i modsætning til Ecuador og Bolivia.
Først og fremmest startede NTR med at virke i Peru i 2012,
og de importerede kun for omkring 80 millioner dollars
i guld i 2012, hvilket er mange penge.
Og det chokerende er, at året efter,
2013, springer det fra et år til det næste
næsten med en milliard dollars, mens de havde tjent 80 millioner året før.
Det var chokerende.
Og efter 2013 slog Peru ned
på ulovlig guldminedrift og NTR's forretninger i Peru faldt
fra milliardtallet næsten hele vejen ned
til omkring 100 millioner dollars.
Så vi tænkte på, hvad der mon skete i de lande, der grænser op til Peru.
Da Peru lukkede grænserne,
og eksporten fra Peru sank ned til næsten ingenting,
steg NTR's import fra nabolandene.
Det var tydeligt for os, da vi så det.
De købte peruviansk guld, der blev smuglet
ud af Peru til Ecuador og Bolivia.
Baseret på, hvad vi kan se, er det utrolig mistænkeligt.
Næsten helt sikkert hvidvask. NTR kan se det samme, vi kan se.
De indgav rapporterne. Det var deres oplysninger, vi kiggede på.
Og hvis vi begge ser på det samme, og jeg ser en hvidvaskforretning,
så er spørgsmålet, hvordan din antihvidvaskafdeling
ikke ser en hvidvaskforretning?
Fordi de tjente så mange penge.
MIAMIS INTERNATIONALE LUFTHAVN
Alle kørte i højt gear
for at få alt guldet ud derfra.
Alle var motiverede og kompenserede.
Det var et kapløb om at være den bedste og få så mange gram guld
ud af Latinamerika som muligt.
Og det var der,
hvor de blev fanget.
Det er vigtigt at påpege, hvor nemt det var at gøre.
Man havde tre personer, der arbejdede for et raffinaderi,
som kunne hvidvaske for over $3 milliarder i guld.
Kun tre individer.
Så tre individer kunne alene
flytte og hvidvaske over tre milliarder dollars.
Det er forbløffende for mig, at så få kunne flytte så meget.
Et af de næste store gennembrud i sagen er,
at vi faktisk fik fat i WhatsApp-beskeder fra nogle af NTR-sælgerne.
Juan Granda siger til Renato Rodriguez:
"Lige landet i Puerto. 34 grader."
Det betyder Puerto Maldonado, som er et epicentrum for ulovligt guld i Peru.
Rodriguez siger: "Pas på dig selv," og Granda siger: "Jeg er ligesom Pablo..."
"Der kommer til Ecuador efter kokain."
Lige der viser det indirekte, at der foregår noget ulovligt der.
De laver sjov med at være ligesom Pablo Escobar efter kokain.
Kokainen er guld. Det er ulovligt. Vi flytter det. Den slags.
Det er ikke det, der afgør det, men når man ser på sådan noget,
virker det meget afslappet, og igen kommer faresignalerne.
Juan sagde, at hvis han skulle til Exxon
for at købe Snickers, betyder det ikke noget.
Så siger Granda:
"Jeg har sendt Person 1's materiale til præsterne."
Materiale betyder guld,
og Rodriguez spørger:
"Så Person 1 køber som Firma 1
og eksporterer gennem handel som hvilken eksportør? San Fidel?"
Der taler de om en person, der har materiale, guld, og hvordan det sendes,
og de anerkender der, at de firmaer, de køber fra, bare er skuffeselskaber.
Og et par måneder senere siger Barrage:
"Peru er nummer et i narkoeksport og ulovlig mineeksport.
Vi har brug for mere peruviansk guld fra Bolivia og Ecuador."
Det er ulovligt guld.
De taler om at købe ulovligt guld.
Det er det, anklagere altid vil have. Det er bevis på skyldbevidsthed.
Det hele er likviditet og betalingshastighed.
Du kan sende os 800.000 dollars i guld.
Vi kan betale dig 750 på ti sekunder.
- Og de er i din bank. - Var det rent eller beskidt guld?
- Det var rent, indtil det var beskidt. - Hvad betyder det?
Det blev aldrig anfægtet, før...
...de spurgte, hvor guldet kom fra.
Omkring en måned senere kom han med endnu en...
...svada og praler med sine venner:
"Husker I, da jeg var i Bolivia og sagde:
Jeg kender en, der kan skaffe 700 kilo kokain.
Jeg hjalp ham med at flytte til Cuzco og få en million dollars over grænsen.
Men i fredags
nakkede min kunde fra Cuzco ham for en dårlig forretning."
Der var en masse: "Jeg kender en fyr, der vil myrde nogen."
De kender ikke nogen, der vil myrde nogen.
Måske gør de, men...
De er ikke involveret i det, tro mig.
Det kan jeg love dig for
helt og holdent. De er ikke så sofistikerede,
og de er rædselsslagne for pistoler.
Hver uge er der mere uhyggeligt nyt.
Folk er oprørte, men ved ikke, hvad de skal gøre.
Han døde den...
...7. juli
2018.
Det er en af borgerne, der blev dræbt af
minearbejderne, der står for deres territorium.
Han er en af mange, der er forsvundet i La Pampa,
men hans lig er begravet her i jorden.
Korset er her for at vise,
at han døde eller blev myrdet heromkring.
Sådan registrerer jeg numrene
for at vide, hvor mange der er dræbt, kremeret eller forsvundet
her i La Pampa-regionen.
Hvorfor vil du tale med os om noget så farligt?
Jeg har besluttet at tale offentligt om det,
fordi jeg har mistet mange venner i flytningen af guld,
og på grund af den forurening, det skaber.
Bag guldsmuglingen i Peru står politikerne.
Der er mange ulovlige miner derude, som faktisk ejes af politikere.
Mange gange har der været angreb,
hvor det er myndighederne, der stjæler fra dig.
Jeg vidste, at det NTR gjorde, var galt.
Jeg vidste, at de burde retsforfølges for det,
men hvad er forbrydelsen, jeg kan sigte for, baseret på beviserne jeg har?
Det er Title 18, den føderale straffelovgivning.
Jeg åbnede den bare en dag, læste paragraf et
og bladrede siderne igennem
for at finde ud af, hvad jeg kunne sigte dem for.
Hvilke konspirationer jeg kan sigte for? Hvad er indtjeningen ved hvidvask?
Sådan ankommer guldet til Miami fra Latinamerika.
Vi smelter det.
Og på det tidspunkt var guldets oprindelse ikke påviseligt.
Jeg udviklede teorier i ugevis.
Og så fandt jeg grunde til, hvorfor de ikke virkede,
eller et element af forbrydelsen, der var for svær at bevise.
Alle forsendelser, der kom gennem Miami, blev renset af det amerikanske toldvæsen,
og indenfor et døgn var det ude af døren, klar til at tage
til de største købere af ædelmetaller.
Alt fra bilfirmaer til Apple-mobiler, Tiffany, Cartier,
Rolex og U.S. Mint.
Det kunne ikke spores tilbage,
når alt var blandet eller smeltet sammen.
Jeg gennemgik løbende Title 18,
og så fandt jeg 18 USC 1956,
hvilket er et ikke så ofte brugt underafsnit af hvidvaskloven.
Det chokerende for mig er, at vi gjorde det hele efter bogen
lige foran staten med åbne kort,
og der blev ikke stillet spørgsmål.
Men med tiden tog grådigheden mange af os.
Jeg faldt næsten bagover, fordi jeg tænkte for mig selv:
"Vent lidt, vi behøver ikke bevise,
hvor guldet kom fra, hvilket er umuligt.
Jeg skal bare bevise, at når jeg overfører $100 millioner for at betale for guldet
vel vidende, at du er narkosmugler, så fremmer jeg det."
Og det er også en forbrydelse. Ikke den samme,
men det er en forbrydelse.
LANDSBYENS ANSIGT
Nogle store nyheder.
Tre ledere fra Miami-baserede guldraffinaderi NTR
blev anholdt for at smugle 3,6 milliarder dollars
i beskidt guld fra Sydamerika, overvejende fra vores miner her i Peru.
Anklagerne siger, at mændene forfalskede papirerne og omgik deres egne
antihvidvaskoverholdelsesplaner
ved at købe guld fra narkosmugleren Peter Ferrari.
Jeg fik et opkald fra en specialagent i FBI
midt i Miami, og han ville have jeg kom
og talte med ham.
Jeg frygtede ikke for mig selv,
for jeg var aldrig involveret i beslutningerne om at godkende
eller benægte nogen af guldforhandlerne i Sydamerika.
EFTER HANS SAMTALE MED FBI BESLUTTEDE ANKLAGER IKKE AT SIGTE
DOUGLAS RENAUDIN
3 SIGTET FOR SMUGLING AF ULOVLIGT GULD FOR AT HVIDVASKE PENGE
Og jeg arbejdede ikke på det tidspunkt,
fordi jeg...
...var på afvænning.
Hver dag på kontoret...
Skaf så meget guld som muligt.
Hvad meget har du?
Jeg havde lederen af NTR i nakken: "Hvad er det?"
Presset med at præstere.
Vi fik 10, 12 cocktails.
Afhængigheden var der altid. Drikkeriet gik amok.
Jeg vil ikke lyve for dig.
Det var forfærdeligt.
Efter det kom selvmordsforsøg og den slags, og jeg tog på afvænning.
En nødvendig ende på tingene kommer, når det er mest nødvendigt.
Jeg er ikke længere bange.
Det er jeg ovre.
Jeg kan ikke lade noget komme i vejen for at finde sandheden
og fortælle den til folk.
Verdens guldfirmaer og forbrugere skal vide det.
Vores folk skal ikke bløde for jeres guld.
Ulovlig minedrift ødelægger
folks liv,
og af en eller anden grund er der ingen vilje
til at sætte en stopper for karrusellen af lidelser.
Ødelæggelsen af junglen og naturen har været enorm.
Kviksølv er...
...i floderne i et utroligt stort omfang
og vil forårsage...
...lidelse i mange år.
Alle børn, der spiser fiskene, kommer til at lide
af mentale udfordringer og underudvikling resten af livet.
Indtil videre fortsætter raffinaderierne i Miami med ulovlig minedrift,
og opfattelsen er nok, at intet vil ske.
JUAN ORTEGA FORTSÆTTER MED INDSAMLING AF BEVISER FOR AMERIKANSK FORBINDELSE
TIL GULDBASERET HVIDVASK OG INTERNATIONAL SVINDEL
Det er Republic Metals.
Republic Metals gik konkurs,
før den blev efterforsket færdig og stillet for retten.
Vi har brug for mere offentlig information om alle de firmaer, for den dag i dag
køber mange raffinaderier beskidt guld.
De vidste, de købte beskidt guld i mere end
ti år,
og de er stadig
utroligt velhavende og stadig ustraffede.
Og det er bare en måde for folk at tjene
beskidte blodpenge på.
Det er listen over accepterede guldkontrolstempler
eller guldkilder fra U.S. Mint.
Ja.
Det er listen over godkendte guldsælgere til U.S. Mint.
Det er alle de firmaer, som Mint har accepteret guld fra.
Hvad siger den liste om guldforsyningen, der er gået i vores statskasse?
Asahi...
Salt Lake. Den kender jeg ikke.
Metalor, kan jeg sige, ikke er god.
Republic er forfærdelig.
Royal Canadian Mint vil jeg gerne tro på.
Englehard, ikke godt.
Handy & Harman fik problemer.
Og Johnson Matthey ved jeg, har problemer. Så, ja.
Jeg vil sige, at 80% af dem...
...er skidt.
U.S. Mint, ligesom alle borgere, antager, at disse store firmaer
gør deres forarbejde og følger deres antihvidvaskmetoder.
Og når man ikke gør, bliver det efterforsket.
Folk bliver anholdt, beslaglæggelser og den slags.
80 procent af de firmaer,
hvis de køber guld fra Latinamerika eller fra Europa,
så er deres guld fordærvet.
Og de sælger til U.S. Mint.
Hvad mener du om listen over godkendte guldleverandører?
Jeg kender flere af dem.
Fordi nogle er under efterforskning?
Det kan jeg ikke fortælle.
Solgte NTR beskidt guld til U.S. Mint?
De leverede blanke.
En blank er en mønt uden noget på.
Det er bare en mønt, der er flad.
Så, ja, de blanke...
...som de sendte derop? Ja, sikkert beskidt guld.
Størstedelen af NTR's guldforsyning må komme fra Sydamerika.
Og hvor meget af den sydamerikanske forsyning er ulovlig?
- Uden for referat? - I referat.
100 procent.
100 procent af det sydamerikanske guld ville du betragte som...
- Beskidt. - ...ulovligt.
Ikke ulovligt. Beskidt.
Jeg kender ikke til legaliteten, men ja.
Det er beskidt, fordi det er ulovligt udvundet og sendt.
Ja.
U.S. MINT AFSLOG AT BLIVE INTERVIEWET.
Denne sag var banebrydende.
Jeg tror, den satte
en industri på kortet.
Den gjorde befolkningen opmærksom på et problem, de ikke havde opdaget.
Betvivler du, om sagen skabte nok ændringer i guldindustrien?
Nej.
Jeg er stolt af det, holdet gjorde.
Ville jeg have gjort mere? Bestemt.
Vil det næste anklagerhold gøre det bedre?
Det håber jeg.
Der er mange flere anklager,
der kan bringes.
Ikke nødvendigvis til denne sag, men i guldindustrien generelt.
Her er problemet.
"Alle andre gør det" gør det ikke legitimt.
Det gør det almindeligt.
Og folk får en falsk tryghed.
Var det en forbrydelse, ville de blive retsforfulgt.
Det spiller ind på den fælles
funktionærtankegang, som er selvbedrag.
Det er bare...
...de trinvise beslutninger at gøre mere,
at risikere mere, der løber op med tiden.
Når man sætter det hele sammen, får man den perfekte storm.
Og troede de på de ting?
Måske gjorde de.
Det gør det ikke mindre til en forbrydelse.
Ja, stresset i alt det, jeg gennemgik, førte bestemt til...
...en nedgang i min mentale sundhed,
alvorlig alkoholisme og...
...ødelæggelsen af mit ægteskab og...
...hvad jeg er mest...
...ked af.
Bare det at tænke på, at symbolet
på mit ægteskab
var en meget smuk guldring, som jeg valgte.
Cartier var vores kunde, og det var en Cartier-ring.
Så hvis vi leverede guld til den ring, var det beskidt guld.
Ja, det er lidt ligesom,
at cirklen blev sluttet.
Selvom jeg forlod Colombia,
har jeg forsøgt at belyse
dem, der flytter beskidte penge rundt i kontinentet.
Men at få de amerikanske agenturers tillid
har været en langsom proces på mange år.
Jeg er ikke ligeglad,
fordi som colombianer
skal jeg håndtere vores omdømme og narkofilmene,
og alle kender og hylder endda kriminelle som Pablo Escobar.
Pablo!
Og de kender ikke engang til alle de colombianere,
der har mistet liv og levebrød,
fordi de har prøvet at stoppe
alle de kriminelle netværk,
der gjorde det muligt for cyklussen at fortsætte.
Du kender mig ikke, og hvorfor skulle du det?
Jeg er bare idéen om en ung pige, du aldrig har mødt,
hvis far arbejder i minerne
og i årevis samlede guld.
Gram for gram.
Måned efter måned.
Min familie kan komme til skade en dag,
men det behøver du ikke se.
Nogle af dem forsvinder måske i minerne en dag,
men der vil altid være guld.
I JANUAR 2018 BLEV JUAN GRANDA, SAMER BARRAGE & RENATO RODIGUEZ
ALLE DØMT TIL SEKS TIL SYV ÅRS FÆNGSEL.
NTR METALS MODERSELSKAB, ELEMETAL, ER STADIG I DRIFT. CHEFERNE BLEV IKKE SIGTET.
FIRMAET FIK EN BØDE PÅ $15 MIO. OG FIK FORBUD MOD AT HANDLE
I SYDAMERIKA I FEM ÅR.
HVERT ÅR ØDELÆGGER ULOVLIG GULDMINEDRIFT CA. 1678 KVADRATKILOMETER
AF AMAZONAS REGNSKOV VED AT UDLEDE GIFTIGT KVIKSØLV I MILJØET.
Tekster af: Laura Marie Klindt Nielsen